"Madam T" ร้านอาหารเวียดนาม ใจกลางเมืองย่านสุขุมวิท ซอย 23 ค่ะ ร้านนี้ถือเป็นอีกหนึ่งร้านแนะนำค่ะ เพราะด้วยบรรยากาศร้านที่ตกแต่งแบบสะอาดตาน่านั่ง  เน้นโทนสีขาว เก๋ๆ สไตล์วินเทจแวดล้อมไปด้วยดอกไม้สดใสดีค่ะ การเดินทางมาก็สะดวกค่ะ จะมาทาง BTS หรือ MRT ก็ง่าย หรือจะขับรถมาก็มีที่จอดรถค่ะ..
สำหรับเมนูก็เน้นเป็นพวกอาหารพื้นเมืองของเวียดนามค่ะ อย่างเช่น แหนมเนือง กุ้งพันอ้อย ข้าวเกรียบปากหม้อญวน ปอเปี๊ยะสด แต่ที่แนะนำนี่ค่ะ "แหนมเนือง" เครื่องแน่นดี ผักก็สดๆ น้ำจิ้มรสเด็ด อร่อยถูกใจเลยค่ะ ส่วนอีกเมนูต้องนี่เลย "กุ้งพันอ้อย" รู้สึกสัมผัสได้ว่าเนื้อเน้นๆ ดีค่ะ!!สรุปชอบบรรยากาศ บริการก็ดี อาหารรสชาติถูกปาก ให้ 4 ดาวจ้า ^.^